PRITARTA

 Kazlų Rūdos savivaldybės tarybos

 2024 m. gruodžio d. sprendimu

 Nr. TS-

**ŠAKIŲ RAJONO IR KAZLŲ RŪDOS SAVIVALDYBIŲ BENDRADARBIAVIMO SUTARTIS DĖL STACIONARINIŲ PALIATYVIOSIOS PAGALBOS** **PASLAUGŲ TEIKIMO**

2024 m. d. Nr.

Šakiai

**I. Sutarties šalys**

1. Šakių rajono savivaldybė, atstovaujama Šakių rajono savivaldybės mero Raimondo Januševičiaus, veikiančio pagal Šakių rajono savivaldybės tarybos 2024 m. \_\_\_\_\_\_\_d. sprendimo Nr. \_\_\_\_\_ įgaliojimą, ir Kazlų Rūdos savivaldybė, atstovaujama Kazlų Rūdos savivaldybės mero Manto Varaškos, veikiančio pagal Kazlų Rūdos savivaldybės tarybos 2024 m. \_\_\_\_\_\_ d. sprendimo Nr. \_\_\_\_\_ įgaliojimą, (toliau vadinami Šalimis) sudarė šią bendradarbiavimo sutartį dėl stacionarinių paliatyviosios pagalbos paslaugų teikimo (toliau – Sutartis).

**II. Sutarties objektas**

2. Sutarties objektas yra Šalių bendradarbiavimas įgyvendinant projektą *„Paliatyviosios pagalbos skyriaus įsteigimas Šakių ligoninėje“* (toliau vadinama Projektas).

3. Šalys susitaria bendradarbiauti viena su kita ir teikti informaciją, kurios kita Šalis gali pagrįstai reikalauti tam, kad būtų galima tinkamai vykdyti Sutartį.

**III. Šalių įsipareigojimai**

4. Šakių rajono savivaldybė įsipareigoja:

4.1. užtikrinti, kad Viešoji įstaiga Šakių ligoninė (toliau – Šakių ligoninė) įgyvendinant projektą:

4.1.1. įsteigs stacionarinį paliatyviosios pagalbos skyrių;

4.1.2 pagal kompetenciją ir turimas apimtis teiks stacionarines paliatyviosios pagalbos paslaugas Kazlų Rūdos savivaldybės gyventojams;

4.2. teikti nemokamą informaciją ir konsultacijas, reikalingas Projektui įgyvendinti.

5. Kazlų Rūdos savivaldybė įsipareigoja:

5.1. užtikrinti, kad Kazlų Rūdos savivaldybė šiuo metu nesteigs stacionaraus paliatyvosios pagalbos paslaugų skyriaus;

5.2. esant Šakių ligoninės stacionarios paliatyviosios pagalbos skyriaus užimtumui ar išaugus Kazlų Rūdos savivaldybės gyventojų poreikiams, kai Šakių ligoninė negali pilnai užtikrinti paslaugos teikimo, Kazlų Rūdos savivaldybė gali sudaryti sutartis ir su kitomis sveikatos priežiūros įstaigomis, kurios papildomai teiks stacionarinę paliatyviosios pagalbos paslaugą Kazlų Rūdos savivaldybės gyventojams.

**IV. Sutarties galiojimo ir jos nutraukimo sąlygos**

6. Ši sutartis įsigalioja nuo jos pasirašymo dienos.

7. Sutartis gali būti keičiama arba pildoma Šalių raštišku susitarimu. Visi šios Sutarties pakeitimai ir papildymai galioja tik įforminti raštu ir pasirašyti abiejų Šalių. Visi Sutarties pakeitimai ir papildymai yra neatskiriamos šios sutarties dalys.

8. Sutartis gali būti nutraukta Šalių susitarimu arba Lietuvos Respublikos įstatymų nustatyta tvarka.

9. Sutartis gali būti nutraukiama:

9.1. Šakių rajono savivaldybės iniciatyva, kai Šakių ligoninė negalės teikti stacionarines paliatyvosios pagalbos paslaugų Kazlų Rūdos savivaldybės gyventojams;

9.2. Kazlų Rūdos savivaldybės iniciatyva, kai Šakių rajono savivaldybės įgaliota Šakių ligoninė neteikia ar atsisako teikti Kazlų Rūdos savivaldybės gyventojams stacionarines paliatyviosios pagalbos paslaugas.

10. Vienai iš šalių pageidaujant nutraukti šią sutartį, Šalis turi raštu informuoti kitą Šalį prieš 3 mėnesius.

11. Sutartis gali būti nutraukiama abiejų Šalių bendru Susitarimu.

**V. Kitos Sutarties sąlygos**

12. Šios sutarties sąlygos privalomos abiems Šalims.

13. Vykdydamos šią Sutartį, Šalys vadovaujasi Lietuvos Respublikos įstatymais, kitais teisės aktais, taip pat šios Sutarties papildymais ir priedais.

14. Visi ginčai dėl Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų numatyta tvarka.

15. Sutartis ir Sutarties pakeitimai sudaromi lietuvių kalba, 2 (dviem) egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai, išskyrus atvejį, kai Šalys Sutartį ar Susitarimą pasirašo kvalifikuotais elektroniniais parašais – tokiu atveju sudaromas 1 (vienas) dokumento egzempliorius.

**VI. Sutarties Šalių rekvizitai ir parašai**

|  |  |
| --- | --- |
| **ŠAKIŲ RAJONO SAVIVALDYBĖ**Bažnyčios g. 4LT-71115, ŠakiaiTel. +370 345 60750,El. p. savivaldybe@sakiai.ltŠakių rajono savivaldybės meras**Raimondas Januševičius** | **KAZLŲ RŪDOS SAVIVALDYBĖ**Atgimimo g. 12LT-69443, Kazlų RūdaTel. +370 343 95276,El. p. priimamasis@kazluruda.ltKazlų Rūdos savivaldybės meras**Mantas Varaška** |